การเคหะแห่งชาตื ตอกย้ำกระแส บ้านถูกทั่วไทย ยอดจองผ่านระบบออนไลน์กว่า 10,000 หน่วย
การเคหะแห่งชาตื ตอกย้ำกระแส บ้านถูกทั่วไทย ยอดจองผ่านระบบออนไลน์กว่า 10,000 หน่วยนายธัชพล กาญจนกูล ผู้ว่าการการเคหะแห่งชาติ กล่าวว่า การเคหะแห่งชาติ ร่วมกับกระทรวงการพัฒนาสังคมและความมั่นคงของมนุษย์ มอบของขวัญปีใหม่จากใจการเคหะฯ ปี 2563 ด้วย 3 โปรโมชั่นพิเศษ ประกอบด้วย เช่าทั่วไทย  Shock Price ลดราคาที่อยู่อาศัย 35 โครงการ และโอนเร็วมีรางวัล สำหรับลูกค้าของการเคหะแห่งชาติที่โอนกรรมสิทธิ์และจดจำนองที่อยู่อาศัย ภายในวันที่ 31 มีนาคม 2563 จะได้สิทธิ์ลุ้นรับเครื่องไฟฟ้าและของรางวัลมูลค่ากว่า 1,000,000 บาท ภายหลังจากได้เปิดให้จองโครงการผ่านระบบออนไลน์ นับตั้งแต่วันที่ 9 มกราคม 2563 ที่ผ่านมา พบว่ามียอดจองโครงการทั่วประเทศ จำนวน 11,238 หน่วย (ข้อมูล ณ วันที่ 17 มกราคม 2563) ซึ่งถือว่าเกินเป้าหมายที่ได้ตั้งเป้า   โดยมีโครงการที่ได้รับความสนใจสูงสุด 3 อันดับแรกคือ โครงการบ้านพระราม 4 โครงการเคหะชุมชนออเงิน และโครงการบ้านเอื้ออาทรภูเก็ต (ถลาง) ซึ่งการเคหะแห่งชาติจะให้สิทธิผู้ลงทะเบียนตามลำดับก่อน – หลัง โดยการเคหะแห่งชาติจะเรียกผู้ลงทะเบียนจองสิทธิ์มาทำสัญญาพร้อมกันทั่วประเทศในวันที่ 16 กุมภาพันธ์นี้ ณ สำนักงานใหญ่ การเคหะแห่งชาติ และสำนักงานเคหะจังหวัดของการเคหะแห่งชาติทั่วประเทศ สำหรับผู้ที่สนใจโครงการดังกล่าว สามารถลงทะเบียนได้ที่ http://999.nha.co.th หรือสอบถามเพิ่มเติมได้ที่ Call Center 1615